b'\n_START_ARTICLE_\nDoroteja Vodnik - Pegam\n_START_SECTION_\n\xc5\xbdivljenje in delo\n_START_PARAGRAPH_\nRojena je bila v Karlovcu 34 v \xc5\xa0kofji Loki kleparju Jo\xc5\xbeetu Pegamu in Jeri roj. Cirar, kr\xc5\xa1\xc4\x8dena je bila na ime Doroteja, kasneje je uporabljala kraj\xc5\xa1o razli\xc4\x8dico Dora._NEWLINE_V \xc5\xa0kofji Loki je obiskovala osnovno \xc5\xa1olo in med 1914 in 1918 u\xc4\x8ditelji\xc5\xa1\xc4\x8de pri ur\xc5\xa1ulinkah. V letih 1919-20 je u\xc4\x8dila v Borovljah na Koro\xc5\xa1kem, kjer je pomagala rojakom v \xc4\x8dasu pred plebiscitom in se udele\xc5\xbeevala predavanj filozofije na univerzi v Gradcu. Po plebiscitu je pri\xc5\xa1la v Ljubljano, kjer je opravila diferencialne izpite na klasi\xc4\x8dni gmnaziji. Nato je od 1921 do 1925 \xc5\xa1tudirala filozofijo, pedagogiko in nem\xc5\xa1\xc4\x8dino na Filozofski fakulteti v Ljubljani. Sodelovala je pri \xc5\xa1tudentskem novokatoli\xc5\xa1kem gibanju, ki ga je vodil pesnik in njen bodo\xc4\x8di mo\xc5\xbe Anton Vodnik, s katerim se je poro\xc4\x8dila leta 1927. Po \xc5\xa1tudiju je do aretacije leta 1943 u\xc4\x8dila na u\xc4\x8ditelji\xc5\xa1\xc4\x8du. Po vojni je bila do 1948 ravnateljica be\xc5\xbeigrajske gimnazije, nato profesorica nem\xc5\xa1\xc4\x8dine na Gimnaziji Poljane do 1960, ko se je upokojila._NEWLINE_Pred in po upokojitvi je honorarno \xc5\xa1e u\xc4\x8dila nem\xc5\xa1\xc4\x8dino na Ekonomski fakulteti (1951-60, 1962-72). Aktivno je tudi sodelovala pedago\xc5\xa1kih zborovanjih. Leta 1961 je bila odlikovana s srebrnim vencem.\n_START_SECTION_\n\xc4\x8clanki\n_START_PARAGRAPH_\nVzgojne \xc4\x8dlanke je objavljala v listih Kri\xc5\xbe na gori, \xc5\xbdenski svet, Dejanje, Mentor, in Vigred.\n_START_SECTION_\nU\xc4\x8dbeniki\n_START_PARAGRAPH_\nNapisala je ve\xc4\x8d gimnazijskih u\xc4\x8dbenikov za nem\xc5\xa1\xc4\x8dino (slovar\xc4\x8dke, slovnice, nem\xc5\xa1ka berila), sestavila je nem\xc5\xa1ki u\xc4\x8dbenik za odrasle in za slepe v Braillovi pisavi. Sodelovala je pri u\xc4\x8dbeniku F. Jakopina M\xc3\xb6chten sie nicht slowenisch lernen? (1962).'